Teribilism la volan. Un şofer a forţat barierea coborâtă la o trecere la nivel cu calea ferată, în București, ignorând complet semnalul de oprire.

Momentul a fost surprins duminică dimineaţă de camerele de supraveghere ale CFR în zona cartierului Andronache din Capitală.

În imagini se vede cum maşina se apropie cu o viteză ameţitoare şi acroşează bariera coborâtă, derapând pe partea cealaltă a căii ferate.

Asta în condiţiile în care în acea zonă viteza maximă de circulaţie a trenurilor este de 160 de kilometri pe oră.

CFR a publicat imaginile pe Facebook şi a atras atenţia că teribilismul la volan nu pune în pericol doar viaţa şoferului, ci şi siguranţa călătorilor, a pietonilor sau a altor participanţi la traficul rutier.